# data[].attributes.body
Teljes neve Amalie Emmy Noether, aki német fizikus-matematikus volt. Aki a modern algebra megalapozói közé tartozott. Őróla nevezték el többek között a Noether-gyűrűket. Az általa bizonyított Noether-tétel a modern fizika egyik legfontosabb alaptétele.

# data[].attributes.body
Apja, Max Noether Erlangenben volt matematikaprofesszor. Öccse, a szintén matematikus Fritz Noether 1934-ben elmenekült a nácik elől a Szovjetunióba, ahol 1941-ben szovjetellenes propaganda vádjával elítélték és agyonlőtték.
Emmy gyermekként, tinédzserként nem mutatott tehetséget a matematikához, hanem a zene és a tánc érdekelte.
1904-ben Erlangenben elvégezte tanulmányait. Korábban Göttingenben néhány professzor engedélyével látogatta az előadásokat, de egy betegség miatt vissza kellett térnie Erlangenbe. 1907-ben lett a matematika doktora. Egy év múlva tagja lett a Circulo matematico di Palermónak. 1909-ben Felix Klein és David Hilbert Göttingenbe hívták. Habilitációját elutasították az akkori nőellenes bürokratizmus miatt: nők nem lehetnek professzorok. Hilbert asszisztensnőjeként oktatott, előadásait Hilbert neve alatt tartotta.

# data[].attributes.body
Az első világháború után, 1919-ben tudott a női kandidátusok tiltásának egyik kivételszabálya alapján habilitálni. A Weimari köztársaság megváltozott politikai helyzete tette ezt lehetővé. Ennek ellenére 1923-ban kapta meg az első fizetett állását. 1933-ban megvonták tőle a tanítási jogot, az Egyesült Államokba emigrált politikai nézetei és zsidó származása miatt. Pennsylvania államban Philadelphia közelében a Bryn Mawri Női Főiskola vendégprofesszoraként munkálkodott. Emellett egyetemi előadásokat tartott a Princetoni Egyetemen.

# data[].attributes.body
Emmy Noether egy altesti operáció komplikációja következtében halt meg, 1935. április 14-én, Pennsylvania államban.